**Joutsan lukion opiskelijahuollon suunnitelma**

**Joutsassa, 16.5.2016**

SISÄLLYSLUETTELO **1-2**

**KOULUKOHTAINEN OPISKELIJAHUOLTOSUUNNITELMA** **3**

**1 Opiskelijahuollon kokonaistarve ja käytettävissä olevat opiskelijahuoltopalvelut** **3**

* 1. Opiskelijahuollon palveluiden järjestäminen, työ- ja vastuunjako sekä palvelujen toteuttamisessa tarvittava yhteistyö **3**
	2. Opiskelijahuollon palveluiden kohdentaminen yksittäisiin opiskelijoihin, kouluyhteisöön

ja yhteistyöhön liittyviin tehtäviin sekä opiskelijahuollon kehittämiseen ja seurantaan **4**

**2 Yhteisöllinen opiskelijahuolto ja sen toimintatavat** **4**

2.1 Opiskelijahuollon ohjausryhmä **4**

2.2 Koulukohtainen opiskelijahuoltoryhmä **5**

2.3 Yhteistyö koulun ulkopuolisten nuorten hyvinvointia edistävien tahojen kanssa **5**

2.4 Järjestyssäännöt **5**

Yhteiset käytänteet ja rangaistukset **6**

2.5 Poissaolojen seuraaminen, niistä ilmoittaminen ja niihin puuttuminen **6**

2.6 Tapaturmien ehkäiseminen sekä ensiavun järjestäminen **6**

2.7 Tupakkatuotteiden, alkoholin ja muiden päihteiden käytön ehkäiseminen ja käyttöön

puuttuminen **7**

2.8 Suunnitelma opiskelijoiden suojaamiseksi väkivallalta, kiusaamiselta ja häirinnältä sekä

toiminta äkillisissä kriiseissä ja uhka- ja vaaratilanteissa **7**

2.8.1 Suunnitelma opiskelijoiden suojaamiseksi väkivallalta, kiusaamiselta ja häirinnältä **7**

2.8.2 Toiminta äkillisissä kriiseissä ja uhka- ja vaaratilanteissa **8**

*2.8.2.1 Kriisitilanteiden ehkäisy ja niihin varautuminen* **8**

*2.8.2.2 Toimintatavat äkillisissä kriisitilanteissa* **8**

* Koulukiusaaminen **8**
* Tapaturmat, onnettomuudet ja sairauskohtaukset **9**
* Ensiapusuunnitelma **9**
* Psyykkinen hyvinvointi **9**
* Fyysiset väkivaltatilanteet **9**
* Häiritsevän opiskelijan poistaminen opetuksesta, koulun tilaisuudesta tai

koulualueelta **11**

* Päihteiden ja huumaavien aineiden käyttö **11**
* Omaisuusrikokset **12**
* Kuolemantapaus **12**

JOHTAMISEN PERIAATTEET, YHTEISTYÖ SEKÄ TYÖN- JA VASTUUNJAKO **13**

KOULUN TURVAORGANISAATIO **15**

**3** **Yksilökohtaisen opiskelijahuollon järjestäminen** **18**

3.1 Yhteistyö opiskelijaterveydenhuollon tarkastuksissa **18**

3.2 Opiskelijan sairauden vaatiman hoidon, erityisruokavalion tai lääkityksen järjestäminen

koulussa **18**

3.3 Tukimuodot lukio-opetuksessa **19**

3.4 Opiskelijahuollon tuki kurinpitorangaistuksen tai opetuksen epäämisen yhteydessä **19**

3.5 Asiantuntijaryhmän kokoaminen ja suostumuksen hankkiminen sekä ryhmän yhtenäiset

menettelytavat yksittäistä opiskelijaa koskevan asian käsittelyssä **19**

3.6 Opiskelijahuoltokertomuksen laatiminen ja säilytys **19**

3.7 Yhteistyö koulun ulkopuolisten palvelujen ja yhteistyökumppaneiden kanssa **19**

**4** **Opiskelijahuollon yhteistyön järjestäminen opiskelijoiden ja heidän huoltajiensa kanssa20**

4.1 Opiskelijan ja huoltajan osallisuus yhteisöllisen ja yksilökohtaisen opiskelijahuollon

suunnittelussa, toteuttamisessa ja arvioinnissa **20**

4.2 Yhteisöllisen ja yksilökohtaisen opiskelijahuollon periaatteista ja menettelytavoista

tiedottaminen opiskelijoille, huoltajille ja yhteistyötahoille **20**

**5 Opiskelijahuoltosuunnitelman toteuttaminen ja seuraaminen (omavalvonta)** **20**

5.1 Toimenpiteet suunnitelman toteuttamiseksi ja seuraamiseksi **20**

5.2 Seurannasta vastuussa oleva taho koulussa **21**

5.3 Käytettävät menetelmät tietojen kokoamiseksi **21**

5.4 Seurannan aikataulu **21**

5.5 Seurantatietojen käsittely, hyödyntäminen koulun opiskelijahuollon kehittämisessä **21**

5.6 keskeisistä tuloksista tiedottaminen opiskelijoille, huoltajille ja tarvittaville

yhteistyötahoille **21**

**KOULUKOHTAINEN OPISKELIJAHUOLTOSUUNNITELMA**

Joutsan lukion opiskeluhuollon suunnitelma on osa lukiokoulutuksen opetussuunnitelmaa. Se on tehty uudistuneen opiskelija- ja opiskelijahuoltolain (1287/2013) perusteella. Tarkemman määräyksen laissa määritellyistä asioista on tehty opetushallituksen määräyksen (6/011/2014) perusteella. Koulukohtainen opiskeluhuoltosuunnitelma otetaan käyttöön 1.8.2014 alkaen.

Opiskeluhuollon kokonaisuudella tarkoitetaan opiskelijan hyvän oppimisen, hyvän psyykkisen ja fyysisen terveyden sekä sosiaalisen hyvinvoinnin edistämistä ja ylläpitämistä sekä niiden edellytyksiä lisäävää toimintaa kouluyhteisössä.

Koulukohtaisessa opiskelijahuollon suunnitelmassa puhutaan opiskelijahuollosta, sillä kysymyksessä ovat toisen asteen opiskelijat. Suunnitelmassa käytetyissä käsitteissä opiskelijahuollon ohjausryhmällä tarkoitetaan laajempaa ryhmää, jonka tehtävänä on opiskelija- ja opiskeluhuollon yleinen suunnittelu, kehittäminen, ohjaus ja arviointi. Koulukohtaisella opiskelijahuoltoryhmällä tarkoitetaan Joutsan lukiossa toimivaa monialaista opiskelijahuoltoryhmää, jonka tehtävä on vastata koulun opiskelijahuollon suunnittelusta, kehittämisestä, toteuttamisesta ja arvioinnista. Yksittäisen opiskelijan tai tietyn opiskelijaryhmän tuen tarpeen selvittämisestä ja opiskelijahuollon palvelujen järjestämiseen liittyvistä asioista huolehtii yksilökohtainen opiskelijahuoltoryhmä.

Koulukohtaisen opiskelijahuoltosuunnitelman liitteenä on opiskelijahuoltokertomus sekä yksilöidyn suostumuksen kaavake.

**1 Opiskelijahuollon kokonaistarve ja käytettävissä olevat opiskelijahuoltopalvelut**

Joutsan lukiossa opiskelee noin 60 opiskelijaa. Opiskelijahuollon kokonaistarvetta on tarkasteltu Kouluterveyskyselyn 2013 sekä lukuvuonna 2013-14 käytettyjen opiskelijahuollon palvelujen perusteella. Lukuvuonna 2015-16 toteutettiin kysely opiskelijahuoltotyytyväisyydestä huoltajille ja opiskelijoille. Kyselyn tulosten perusteella tarjolla oleviin palveluihin oltiin tyytyväisiä.

Kouluterveyskyselyn 2013 mukaan kouluterveydenhoitajan, –lääkärin, –kuraattorin ja -psykologin palveluihin pääsy on parantunut. Toisaalta opiskeluun liittyvät vaikeudet, ongelmien kasaantuminen, huono kouluviihtyvyys sekä opiskelija-aineksen haastavuus edellyttävät, että opiskelijahuollon palveluverkosto on toimiva.

Joutsan lukiossa opiskelijahuollon kokonaistarve painottuu kouluterveyden palveluihin. Opiskelijoiden opiskelijahuoltopalveluihin sisältyy lisäksi koululääkärin säännölliset tarkastukset, koulukuraattorin ja -psykologin palvelut, erityissairaanhoidon sekä kehitysvammapalvelut. Opiskelijahuollon kaikki palvelut ovat yhdenvertaisesti kaikkien opiskelijoiden saatavilla.

* 1. **Opiskelijahuollon palveluiden järjestäminen, työn- ja vastuunjako sekä palvelujen toteuttamisessa tarvittava yhteistyö**

Opiskelijahuollon palvelut on Joutsan lukiossa järjestetty seuraavasti:

**Kouluterveydenhoitaja** on koululla neljänä päivänä viikossa (ma, ke-pe). Kouluterveydenhoitaja tekee määräaikaiset terveystarkastukset THL:n asetuksen mukaan. Ilman ajanvarausta terveydenhoitaja luo voi tulla klo 10.30-11.30.

**Koululääkärin** tarkastus on toisena lukiovuonna. Tarvittaessa koululääkärin vastaanotolle pääsee kouluterveydenhoitajan kautta.

Koulutapaturmien hoitaminen tapahtuu Joutsan seututerveyskeskuksessa, josta tarvittaessa opiskelija lähetetään jatkohoitoon Keski-Suomen keskussairaalaan. Tapaturmien ensiapu annetaan koululla ja osa opettajista on käynyt SPR:n ensiapukoulutuksen.

**Koulukuraattori** on koululla tavattavissa yhtenä päivänä viikossa (tiistaina), tarvittaessa koulukuraattoria voi konsultoida muuna aikana puhelimitse. Keskustelu kuraattorin kanssa on järjestettävä viimeistään seitsemäntenä koulun työpäivänä tai kiireellisissä asioissa samana tai seuraavana päivänä.

**Koulupsykologi** on tavattavissa koululla yhtenä päivänä viikossa (keskiviikkona). Koulupsykologin vastaanotolle pääsee varaamalla ajan joko oma-aloitteisesti tai ryhmänohjaajan/ terveydenhoitajan kautta. Myös keskustelu psykologin kanssa on järjestettävä viimeistään seitsemäntenä koulun työpäivänä. Kiireellisissä asioissa joko samana tai seuraavana päivänä.

Mielenterveys- ja terapiapalveluihin pääsee kouluterveydenhoitajan, -lääkäri tai -psykologin ohjaamana. Mielenterveyspalveluja saadaan nuorten liikkuvan Kolikko -työryhmän kautta tai lasten- ja nuorten psykiatrian poliklinikalta.

Hammashuollon palvelut tarjotaan Joutsan terveyskeskuksessa sijaitsevassa hammashoitolassa. Oikaisuhoito tapahtuu myös hammashoitolassa.

Kehitysvammapalvelut hoitaa sairaanhoitopiirin kehitysvammapoliklinikka yhteistyössä kunnan sosiaali- ja terveystoimen kanssa.

* 1. **Opiskelijahuollon palveluiden kohdentaminen yksittäisiin opiskelijoihin, kouluyhteisöön ja yhteistyöhön liittyviin tehtäviin sekä opiskelijahuollon kehittämiseen ja seurantaan**

Opiskelijahuollon palveluja kohdennetaan opiskelijoihin mahdollisimman varhaisessa vaiheessa. Aloitteen opiskelijan opiskelijahuollollisista toimenpiteistä tekee opiskelija, huoltaja, opettaja, kouluterveydenhoitaja, kuraattori tai joku opiskelijahuoltoon liittyvä asiantuntija. Tarvearvioinnin perusteella kouluterveydenhoitaja tai ryhmänohjaaja aloittaa tarvittavat toimenpiteet.

Mikäli tulee esille tilanteita, jolloin opiskelijahuollon toimia kohdennetaan kouluyhteisöön tai yhteistyöhön liittyviin tehtäviin, keskeinen toimija on kouluterveydenhoitaja yhteistyössä koulukohtaisen opiskelijahuoltoryhmän kanssa.

Opiskelijahuollon kehittämisestä ja seurannasta vastaa rehtori yhdessä koulukohtaisen monialaisen opiskelijahuoltoryhmän kanssa.

1. **Yhteisöllinen opiskelijahuolto ja sen toimintatavat**

**2.1 Opiskelijahuollon ohjausryhmä**

Opiskelijahuollon ohjausryhmä on monialainen yhteinen opiskelijahuollon ohjausryhmä. Joutsassa siihen kuuluvat peruspalvelujohtaja, johtava sosiaalityöntekijä, seututerveyskeskuksen ylihoitaja, koulun rehtori sekä erityisopettaja. Opiskelijahuollon ohjausryhmä kokoontuu kaksi kertaa lukukaudessa. Vuoden ensimmäisellä kerralla asetetaan tavoitteet ja viimeisellä kerralla arvioidaan, kuinka tavoitteet on saavutettu. Opiskelijahuollon ohjausryhmää johtaa peruspalvelujohtaja.

* 1. **Koulukohtainen opiskelijahuoltoryhmä**

Koulukohtainen opiskelijahuoltoryhmä vastaa oppilaitoksen opiskelijahuollon suunnittelusta, kehittämisestä, toteuttamisesta ja arvioinnista.

Koulukohtaiseen opiskelijahuoltoryhmään lukiossa kuuluvat rehtori, erityisopettaja, opinto-ohjaaja, kouluterveydenhoitaja, koulukuraattori ja koulupsykologi.

Rehtori toimii kokoonkutsujana ja puheenjohtajana. Asioiden valmistelu tehdään ryhmän jäsenten yhteistyönä.

Koulukohtainen opiskelijahuoltoryhmä kerran kuukaudessa klo 8-10. Lukuvuoden ensimmäisessä kokouksessa sovitaan toiminnan tavoitteet, toiminnan sisältö ja toteuttamisaikataulu. Kevätlukukauden ensimmäisessä kokouksessa suunnitellaan arviointi ja arvioinnin aikataulu. Lukuvuoden viimeisessä kokouksessa käydään läpi arvioinnin tulokset ja suunnitellaan tulosten pohjalta seuraavan lukuvuoden kehittämiskohteet.

* 1. **Yhteistyö koulun ulkopuolisten nuorten hyvinvointia edistävien tahojen kanssa**

Koulukohtainen opiskelijahuoltoryhmä tekee yhteistyötä kunnan sosiaali- ja terveystoimen kanssa. Muita yhteistyötahoja ovat perheneuvola, lasten- ja nuorten psykiatrian poliklinikka sekä kehitysvammapoliklinikka. Yhteistyötahojen kanssa järjestetään suunnittelupalavereja. Tarvittaessa kutsutaan asiantuntijoita koulukohtaisen opiskelijahuoltoryhmän kokouksen kuultavaksi.

Koulukohtaiseen opiskelijahuoltoryhmään kuuluva opinto-ohjaaja tekee opinto-ohjauksessa yhteistyötä opetushallituksen, muiden toisen asteen oppilaitosten, korkeakoulujen sekä TE -toimiston kanssa koulutuksiin osallistumalla, perehtymällä opetushallitukselta ja TE -toimistoilta saatuihin materiaaleihin. Opinto-ohjaaja ohjaa opiskelijoita jatko-opintoihin ja tulevaisuuden urasuunnitelmien kanssa.

Kouluympäristön terveellisyyttä ja turvallisuutta sekä kouluyhteisön hyvinvointia koskevissa tarkastuksissa koulukohtaista opiskelijahuoltoryhmää edustavat rehtori ja kouluterveydenhoitaja yhteistyössä Joutsan kunnan ympäristötoimen, työsuojelun, työ- ja kouluterveyspalvelujen sekä ympäristöterveydenhuollon kanssa. Tarkastuksesta tehdään muistio. Joutsan lukiossa kouluyhteisön hyvinvointia koskeva tarkastus tehtiin viimeksi vuonna 2012.

* 1. **Järjestyssäännöt**

Järjestyssääntöjen tavoitteena on mahdollisimman miellyttävä ja turvallinen työympäristö kaikille, hyvä yhteishenki kaikkien kesken sekä kouluasioiden tiedottaminen.

1. Käyttäydy ystävällisesti ja kohteliaasti kaikkia kouluympäristössä työskenteleviä kohtaan.

2. Huolehdi työympäristösi siisteydestä.

3. Saavu oppitunneille ja koulun muihin tapahtumiin ajoissa. Huolehdi omalta osaltasi työrauhan säilymisestä oppitunneilla.

4. Käytä välitunti hyödyksesi henkilökohtaiseen virkistäytymiseen. Käyttäydy ruokalassa hyvien tapojen mukaisesti. Kännykän käyttö ruokalassa ei ole suotavaa.

5. Mainitse lähteet, kun kopioit tai lainaat tekstejä ja kuvia Internetistä tai kirjoista. Tekstien plagiointi on ehdottomasti kielletty ja siitä seuraa koko kurssisuorituksen hylkäys.

6. Vaatteissa ei ole suositeltavaa käyttää päihteisiin tai muuhun laittomuuteen liittyvää mainostekstiä tai asustetta. Myös loukkaavan tai hyvän tavan vastainen pukeutuminen on kielletty.

7. Koulualue on savuton ja päihteetön.

Järjestyssäännöt päivitetään jokaisen lukuvuoden alussa.

**Yhteiset käytänteet ja rangaistukset**

Opiskelijalle, joka häiritsee opetusta tai muuten rikkoo järjestystä tai menettelee vilpillisesti, voidaan antaa kirjallinen varoitus. Jos rikkomus on vakava, tai jos opiskelija jatkaa edellä tarkoitettua epäasiallista käyttäytymistä kirjallisen varoituksen saatuaan, hänet voidaan erottaa oppilaitoksesta määräajaksi enintään yhdeksi vuodeksi. Opetusta häiritsevä opiskelija voidaan määrätä poistumaan jäljellä olevan oppitunnin ajaksi luokkahuoneesta tai muusta tilasta, jossa opetusta annetaan, taikka oppilaitoksen järjestämästä tilaisuudesta. Opiskelijan osallistuminen opetukseen voidaan evätä enintään kolmen työpäivän ajaksi, jos on olemassa vaara, että toisen opiskelijan tai oppilaitoksessa muussa opetustilassa työskentelevän henkilön turvallisuus kärsii opiskelijan uhkaavan käyttäytymisen vuoksi taikka opetus tai siihen liittyvä toiminta vaikeutuu kohtuuttomasti opiskelijan häiritsevän käyttäytymisen vuoksi. (Lukiolaki, 26§, 13.6.2003/478)

* 1. **Poissaolojen seuraaminen, niistä ilmoittaminen ja niihin puuttuminen**

Poissaoloja seurataan päivittäin. Poissaolot kirjataan Wilma-järjestelmään. Huoltajat ovat velvollisia ilmoittamaan opiskelijan poissaolosta koululle joko Wilman kautta tai puhelimitse. Ryhmänohjaajat sekä rehtori seuraavat poissaoloja. Jos opiskelija on poissa jonkin aineen opiskelusta 5 tuntia, hänelle annetaan varoitus, jonka hän näyttää huoltajalle ja palauttaa kuitattuna välittömästi aineenopettajalle. Jos poissaoloja kertyy 7 tuntia tai enemmän, kurssi katsotaan keskeytetyksi ja sitä ei arvostella. Määrät voivat joillakin kursseilla olla pienempiä, mutta niistä ilmoitetaan erikseen kurssin alussa. Heti poissaolon jälkeen tulee esittää luotettava (mieluiten kirjallinen) selvitys poissaolon syystä (esim. lääkärintodistus). Aiheettomat ja selvittämättömät poissaolot vaikuttavat kurssiarvosanaan alentavasti.

* 1. **Tapaturmien ehkäiseminen sekä ensiavun järjestäminen ja hoitoonohjaus**

Tapaturmia ennaltaehkäistään muistuttamalla turvallisuutta edistävistä säännöistä syyslukukauden alussa, pitämällä kirjaa tapaturmista, ohjeistamalla opettajia ja opiskelijoita turvallisuuteen toiminnassa. Tapaturman sattuessa koululla annetaan ensiapu ja opiskelija toimitetaan tarvittaessa jatkohoitoon terveyskeskukseen. Koulun henkilökunta päivittää säännöllisesti ensiaputaitonsa.

Koulutapaturmista tehdään aina vahinkoilmoitus terveydenhoitajalle ja vakuutusyhtiölle. Terveydenhoitaja tilastoi kaikki tapaturmat ja koulukohtainen opiskelijahuoltoryhmä käsittelee ne lukukauden lopussa.

* 1. **Tupakkatuotteiden, alkoholin ja muiden päihteiden käytön ehkäiseminen ja käyttöön puuttuminen**

Lukion järjestyssäännöissä kielletään tupakkatuotteiden ja päihteiden käyttö. Mikäli opiskelija jää kiinni tupakanpoltosta ja alkoholin käytöstä koulun alueella ja tapahtuneesta ilmoitetaan huoltajille ja viranomaisille. Päihteiden käytöstä ilmoitetaan poliisille ja sosiaaliviranomaisille (lastensuojeluilmoitus). Päihdekasvatusta järjestetään lukuvuosittain.

* 1. **Suunnitelma opiskelijoiden suojaamiseksi väkivallalta, kiusaamiselta ja häirinnältä sekä toiminta äkillisissä kriiseissä ja uhka- ja vaaratilanteissa**

**2.8.1 Suunnitelma opiskelijoiden suojaamiseksi väkivallalta, kiusaamiselta ja häirinnältä**

Kaikilla kouluyhteisön jäsenillä on oikeus fyysiseen ja psyykkiseen koskemattomuuteen. Jokaisella on myös oikeus turvalliseen työympäristöön.

Kiusaamista ehkäistään päivittäisessä työskentelyssä kasvattamalla opiskelijoita erilaisuuden hyväksymiseen ja suvaitsevaisuuteen. Oleellista ennaltaehkäisyssä on nollatoleranssin periaate ja kiusaajan vastuuttaminen.

Kiusaamiseen on puututtava heti ja selvitettävä ketä kiusataan, kuka kiusaa, mitä on tapahtunut ja ketkä ovat nähneet tilanteen. Tapahtumien kulku käydään läpi asianosaisten ja mahdollisten silminnäkijöiden kanssa. Osapuolten kanssa sovitaan kiusaamisen lopettamisesta ja päätetään seurannasta. Samassa yhteydessä harkitaan, onko tarpeen tiedottaa kiusaamisesta laajemmin, esimerkiksi luokan, ryhmän tai koko yhteisön tasolla. Kiusaamisesta tiedotetaan asianosaisten vanhemmille. Tapahtumien kulku, päätökset ja seuranta kirjataan ja arkistoidaan opiskelijahuollon aineistona. Vakavissa kiusaamistapauksissa myös rehtori osallistuu asian selvittelyyn. Tarvittaessa myös koulun yksilöllinen opiskelijahuoltoryhmä käsittelee ja hoitaa kiusaamistapauksia.

**Väkivaltatilanteet**

Tarvittaessa otetaan yhteyttä työsuojeluvaltuutettuun ja hankitaan lääkärintodistus.

Mikäli väkivallan tekijänä on opettaja tai muu koulun työntekijä, vararehtorin tai rehtorin on puututtava asiaan välittömästi. Tapahtumien kulku selvitetään haastattelemalla sekä opiskelijoita että työntekijää. Myös huoltajia kuullaan. Tarvittaessa käytetään ulkopuolista asiantuntija-apua.

*Kiusaamis- ja väkivaltatilanteissa tulee varmistaa sekä teon tekijän että teon kohteena olevan osalta yksilöllinen tuki, tarvittava hoito ja jälkiseuranta. Ensisijaisesti ryhmänohjaaja sekä yksilöllinen opiskelijahuoltoryhmä huolehtivat jälkiseurannasta ja viranomaisyhteistyön järjestämisestä.*

Oppitunneilla häiritsemistä ehkäistään järjestämällä opetus niin, että kaikki opiskelijat pystyvät oppimaan. Tarvittavia tukitoimia käytetään ja niiden toimivuutta seurataan. Fyysinen oppimisympäristö pidetään kunnossa.

Rehtorilla ja opettajalla on oikeus pyytää opiskelijaa poistumaan luokasta tai muusta tilanteesta, jossa opetusta järjestetään taikka koulun järjestämästä tilaisuudesta. Opettaja voi opiskelijaa poistaessaan käyttää sellaisia tarpeellisia voimakeinoja, joita voidaan pitää puolustettavina opiskelijan ikä ja tilanteen uhkaavuus tai häirinnän vakavuus sekä tilanteen kokonaisarviointi huomioon ottaen. (LL 26b§, 2003)

**2.8.2 Toiminta äkillisissä kriiseissä ja uhka- ja vaaratilanteissa**

* + - 1. ***Kriisitilanteiden ehkäisy ja niihin varautuminen***

Kriisitilanteiden ehkäisyssä kiinnitetään huomiota opiskelijoiden ja henkilökunnan hyvinvointiin. Tärkeää on asioiden ennakoiminen ja etukäteissuunnittelu. Koulun työilmapiirin tulee olla suvaitseva, myönteinen ja välittävä. Opiskelijoiden, huoltajien ja henkilökunnan osallisuudesta huolehditaan kriisitilanteiden ehkäisemiseksi. Koulukohtaisen opiskelijahuoltoryhmän tehtävä on paneutua kriisitilanteiden ennaltaehkäisemiseen ja niihin varautumiseen.

Koululle laaditaan järjestyssäännöt ja yhteiset toimintaohjeet. Järjestyssäännöistä tiedotetaan opiskelijoita, huoltajia ja henkilökuntaa.

Koulun turvallisuudesta pidetään huolta säännöllisillä turvallisuustarkastuksilla. Läheltä piti -tilanteet ja tapaturmat kirjataan, jotta niistä voitaisiin ottaa oppia. Nopeat tilojen ja laitteiden korjaukset ovat tarpeen tapaturmien ehkäisemiseksi.

Koulun turvallisuuskansio päivitetään vuosittain. Turvallisuuskansiossa olevat ohjeet ja vastuunjako käydään läpi koulun alkaessa henkilökunnan ja opiskelijoiden kanssa. Henkilökunnalle on annettu ohjeet uhkatilanteissa toimimiseen. Opiskelijoiden kanssa pidetään työturvallisuustunnit ensimmäisellä tunnilla niissä, oppiaineissa, joissa on työturvallisuuteen liittyvää ohjeistusta.

Varhaisen välittämisen malli sekä hyvän työkäyttäytymisen ohjeet antavat henkilökunnalle myös pohjaa kriisitilanteiden ennalta ehkäisyyn.

* + - 1. ***Toimintatavat äkillisissä kriisitilanteissa***

***Koulukiusaaminen***

Koulukiusaaminen voi aiheuttaa äkillisen kriisin. Tämän vuoksi sen ennalta ehkäiseminen mm. myönteisen kouluilmapiirin vaaliminen, on tärkeää. Koulukiusaamista on esim. jatkuvasti toistuva toisen nimittely, naljailu, uhkailu, fyysinen väkivalta, puhelin- tai sähköpostihäirintä, häirintä sosiaalisessa mediassa tai muu vastaava toiminta, jossa uhri kokee itsensä turvattomaksi. Kiusaaminen voi ilmetä esim. kielteisinä eleinä, äänensävyinä, olankohautuksina, tervehtimisestä kieltäytymisenä, juoruiluna, naurunalaiseksi tekemisenä, ryhmän ulkopuolelle jättämisenä, ulkonäön arvostelemisena, tönimisenä ja potkimisena. Myös rasistinen käyttäytyminen voidaan tulkita koulukiusaamiseksi.

Koulukiusaamisella on monia haitallisia vaikutuksia nuoren elämään. Koulunkäynti vaikeutuu. Pelon tunne vie energiaa. Kiusatun kyky luottaa toisiin heikkenee ja itsetunto alenee. Kiusatulla saattaa ilmetä erilaisia psykosomaattisia oireita.

Koulun suvaitsevainen ilmapiiri ja aikuisten myönteinen esimerkki toiminnassaan ennaltaehkäisee kiusaamista. Koulukohtainen opiskelijahuoltoryhmä on vastuussa kiusaamistilanteiden ennaltaehkäiseviä toimenpiteitä suunniteltaessa.

Kiusaamista ei saa sallia ja siihen on puututtava heti. Tämän vuoksi kiusaaminen tulee saattaa aikuisten tietoon, jotta siihen päästään puuttumaan. Koulun tulee olla kiusaamistapauksissa yhteydessä sekä kiusatun että kiusaajan kotiin.

 **Toiminta kiusaamistapauksessa:**

- rehtori tai ryhmänohjaaja selvittää tapausta kuulemalla eri osapuolia, mikäli kiusaaja on opettaja tai muu aikuinen, rehtorin työparina toimii sosiaalityöntekijä. Tapahtuma kirjataan, otetaan yhteyttä kiusatun ja kiusaajan kotiin ja järjestetään jatkoseuranta eli sovitaan kiusaajan ja kiusatun kesken tapaaminen, jossa keskustellaan, onko kiusaaminen jatkunut tai kirjallisella seurantalomakkeella.

***Tapaturmat, onnettomuudet ja sairauskohtaukset***

Tapaturma-, onnettomuus- ja sairauskohtaustilanteissa (koulussa tai koulumatkalla):

* annetaan hätäensiapu paikanpäällä
* hälytetään tarvittaessa sairaankuljetus ja poliisi 112
* ilmoitetaan tarvittaessa kouluterveydenhoitajalle
* otetaan yhteys kotiin
* sovitaan, kuka koulun aikuisista keskustelee silminnäkijöiden kanssa
* vakavan onnettomuuden sattuessa kutsutaan koolle kriisiryhmä

***Ensiapusuunnitelma:***

1. Tee tilannearviointi

2. Anna hätäensiapu: avaa hengitystiet, elvytä tarvittaessa, tyrehdytä suuret verenvuodot

3. Suorita jatkotoimenpiteet, esim. haavojen sitominen

4. Järjestä kuljetus

5. Jos opiskelijalle on sattunut jotain, ota aina yhteys oppilaan huoltajaan

***Psyykkinen hyvinvointi***

Tavoitteena on tukea opiskelijoiden psyykkistä hyvinvointia ja oppimiskykyä, sekä pyrkiä mielenterveysongelmien ennaltaehkäisemiseen ja varhaiseen tunnistamiseen. Tarvittaessa opiskelijoita ohjataan psykologin, kuraattorin ja terveydenhoitajan palveluihin. Asioissa toimitaan yhteistyössä opiskelijan sekä huoltajien kanssa yksityisyyden suoja huomioiden. Pääasiassa hoidon ja psyykkisen tuen tarvetta arvioidaan ja suunnitellaan opiskelijaterveydenhuollon vastaanotolla, josta tarvittaessa ohjataan muihin palveluihin. Nuorten kohdalla tärkeitä yhteistyötahoja ovat Kolikko sekä nuorisopsykiatrian poliklinikka. Kolikon, eli nuorisopsykiatrian liikkuvan työryhmän työntekijöitä voidaan konsultoida ja kutsua paikan päälle yhteiseen palaveriin.

***Fyysiset väkivaltatilanteet***

Fyysisissä väkivaltatilanteissa on tärkeä tehdä tilannearviointi ja tarvittaessa soittaa paikalle

poliisi.

Väkivaltaisen ihmisen kohtaamisessa seuraavista ohjeista saattaa olla apua:

- ole kohtelias ja ystävällinen

- syvenny asianomaisen sanomaan

- vältä arvovaltakiistaa

- pidä etäisyys

- pidä katsekontakti

- älä anna epätodellista kuvaa ja toivoa (realismi)

- säilytä oma rauhallisuus

- anna henkilön puhua

- oikaise virhetulkinnat ja perustele

- selvitä epäselvät asiat

- tee kysymyksiä

- pyri saamaan henkilö istumaan

- älä kosketa

- älä esitä henkilökohtaisia vaatimuksia

- jätä ovi auki

- ota mukaan työtoveri

- ota uhkaus todesta

- pyri saamaan oppilaat turvaan

- pyri saamaan apua muilta aikuisilta

- anna väkivaltaisesti käyttäytyvälle perääntymismahdollisuus

***Tilanteen jälkiselvittely***

- tilanne selvitetään työparina rehtorin johdolla

- tilanne kirjataan

- osapuolten kuulemisen ja selvittelyn tavoitteena on estää väkivaltaisen tilanteen uusiminen, tarvittaessa kutsu huoltajat mukaan neuvotteluun

- jos opettaja on joutunut käyttämään voimakeinoja, tilanteesta tulee tehdä kirjallinen selvitys opetuksen järjestäjälle

- väkivaltatilanteesta ilmoitetaan huoltajalle

- jatkoseuranta

- tarvittaessa otetaan yhteyttä työsuojeluvaltuutettuun

***Häiritsevän opiskelijan poistaminen opetuksesta, koulun tilaisuudesta tai koulualueelta***

Rehtorilla ja opettajalla on oikeus määrätä häiritsevä opiskelija poistumaan luokkatilasta tai muusta opetustilasta tai koulun tilaisuudesta. Mikäli opiskelija ei noudata poistumismääräystä ja koettaa tehdä vastarintaa, rehtori tai opettaja voi opiskelijaa poistaessaan käyttää sellaisia tarpeellisia voimakeinoja, joita voidaan pitää puolustettavina opiskelijan ikä ja tilanteen uhkaavuus tai häirinnän vakavuus sekä tilanteen kokonaisarviointi huomioon ottaen. (LL 26b§, 2003)

Rehtorilla tai opettajalla on myös oikeus poistaa koulun alueelta opiskelija, joka ei poistu saatuaan tiedon opetuksen epäämisestä jäljellä olevan koulupäivän ajaksi.

Rehtori ja opettaja voivat em. tilanteissa toimia yhdessä tai kumpikin erikseen. Opiskelijan poistamisessa ei saa käyttää voimankäyttövälineitä. Voimakeinojen käyttöön turvautuneen opettajan tai rehtorin tulee antaa kirjallinen selvitys tapahtuneesta opetuksen järjestäjälle.

**Jatkotoimenpiteet:**

- tieto huoltajalle

- kirjallinen selostus tapahtuneesta rehtorille tai sivistyslautakunnalle

- tarvittaessa yhteydenotto poliisiin

Koulu-uhkauksiin liittyvä ohjeistus on erillisenä ohjeena.

***Päihteiden ja huumaavien aineiden käyttö***

***Tupakointi******ja nuuskaaminen***

Tupakkalaki 10§ (698/2010)

Tupakkatuotetta tai tupakointivälinettä ei saa elinkeinotoiminnassa myydä eikä muutoin luovuttaa henkilölle, joka on kahdeksantoista vuotta nuorempi.

Tupakkalaki 11§ (698/2010)

Tupakkatuotteiden maahantuonti ja hallussapito on kielletty alle 18-vuotiaalta.

Tupakkalaki 12§ (698/2010)

Tupakointi on kielletty oppilaitosten opiskelijoille tarkoitetuissa sisätiloissa sekä niiden pääasiassa kahdeksantoista vuotta nuoremmille tarkoitetuilla ulkoilualueilla.

Koulussa, koulualueella ja sen välittömässä läheisyydessä, kouluaikana tai koulunkäyntiin liittyvissä tilaisuuksissa ei saa tupakoida, eikä käyttää tai pitää hallussaan päihteitä tai huumeita.

***Päihteet***

Jos opiskelija on päihtyneenä tai huumausaineiden vaikutuksen alaisena koulussa:

- keskusteltuaan oppilaan kanssa opettaja arvioi työparin kanssa tilanteen ja ilmoittaa viranomaisille ja kouluterveydenhoitajalle

- huoltajille tiedottaminen tapahtuneesta ja lastensuojeluilmoitus, jos kyseessä on alaikäinen opiskelija

Jos opiskelijalla epäillään olevan päihde- tai huumeongelma, hänet ohjataan terveydenhuoltohenkilöstö hoitoon, jotta tarvittavat tukitoimet voidaan aloittaa mahdollisimman pian. Tarvittaessa tehdään lastensuojeluilmoitus.

Koulu ilmoittaa huumeiden kaupittelusta poliisille.

***Omaisuusrikokset***

Koulun, opiskelijoiden tai henkilökunnan omaisuuden vahingoittaminen, näpistäminen sekä ilkivallanteko on kiellettyä. Jos omaisuusrikos tulee esille, se tulee selvittää:

- kuulemalla asianosaisia, huoltajat tarvittaessa paikalla

- korvata aiheutetut vahingot

- sovitaan jatkosta ja seurannasta

- huoltajille ilmoitetaan

- tarvittaessa annetaan asian tutkiminen poliisin tehtäväksi

Opiskelijan velvollisuudesta korvata aiheuttamansa vahinko säädetään vahingonkorvauslaissa [(412/1974)](http://www.finlex.fi/fi/laki/ajantasa/1974/19740412). [(30.12.2013/1268)](http://www.finlex.fi/fi/laki/ajantasa/1998/19980629#a30.12.2013-1268)

***Kuolemantapaus***

Suruviesti voi kohdata kouluyhteisöä oppilaan tai aikuisen kuolemantapauksessa. Sureva tarvitsee aikaa, tilaa ja mahdollisuuden keskustella menetyksestään.

Muista: kunnioita omaisten toiveita, muistohetki, valokuva pöydälle, suruliputus, älä peittele surua, kynttilä, suojele surevia uteliailta

***Suruviestin saavuttua kouluun***

- rehtori kutsuu henkilökunnan koolle ja sovitaan tarvittavista toimenpiteistä

- tarkistetaan kuolemantapaukseen liittyvät tiedot ennen kuin asiasta tiedotetaan

- sovitaan kuka ottaa yhteyttä omaisiin ja kuullaan omaisten toive asian käsittelystä

- ollaan yhteydessä terveydenhuoltohenkilöstöön ja kriisiryhmään

- tiedotetaan opiskelijoille ja työyhteisölle

- suruliputus, hiljainen hetki, kynttilät

- sovitaan hautajaisiin osallistumisesta ja omaisten muistamisesta

- henkilökunnan ja opiskelijoiden voinnin jatkoseuranta

**Johtamisen periaatteet, yhteistyö sekä työn- ja vastuunjako**

Äkillisien kriisien, uhka- ja vaaratilanteiden aikana johtamisen kokonaisvastuu on rehtorilla, kunnes johtamisvastuun ottaa muu viranomainen, esim. pelastus- tai poliisiviranomainen. Kun johtovastuu on siirtynyt toiselle viranomaiselle, rehtori ja muun koulun henkilökunnan tehtävänä on toimia avustavissa tehtävissä.

**Johtajuus kriisitilanteissa**

* koulun sisäinen johto rehtori-vararehtori
* johtamisen yhteistyö (koulu-pelastustoimi-poliisi)
* riittävät sijais- ja varajäsenjärjestelmät
* johtamisen tuki
* työpari-ajattelu
* koulun muu henkilöstöyhteistyö
* koulun iltakäyttö

**Tiedotus**

* kuulutus

**Vastuualueet**

* rehtori ja vararehtori vastaavat oman yksikkönsä johtamisesta
* turvallisuusvastaavat vastaavat pelastussuunnitelman päivittämisestä, harjoitusten suunnittelusta ja toteuttamisesta sekä henkilökunnan turvallisuusasioihin perehdyttämisestä
* jokainen opettaja huolehtii
	+ omalta osaltaan turvallisuudesta
	+ rikkinäisten/puuttuvien toimintaohjeiden ja pohjapiirrosten korjaamisesta omassa opetustilassaan
	+ huolehtii riskien poistamisesta

**KOULUN TURVAORGANISAATIO**

Turvallisuuspäällikkö rehtori vastaa turvallisuusasioista

Turvallisuuspäällikön sijainen on vararehtori

Turvallisuusvastaavat vastaavat oman vastuualueensa turvallisuudesta ja ehkäisevien toimien valvonnasta

Taitotalossa (A-talo), lukiorakennuksessa (B-talo), C-talossa ja D-talossa on omat nimetyt turvallisuusvastaavat, joiden nimet löytyvät koulun pelastussuunnitelmasta.

Ensiapuryhmään kuuluvat terveydenhoitaja, liikunnanopettajat ja muut soveltuvat henkilöt.

KOULUN KRIISIVALMIUSRYHMÄ(= KOULUKOHTAINEN OPISKELIJAHUOLTORYHMÄ)

* kriisivalmiusryhmä organisoi toimintaa kriisitilanteissa
* huolehtii ensisijaisista tuen tarpeista, välitön henkinen tuki kriisin alkuvaiheessa
* arvioi koulun ulkopuolisen avun tarpeen ja hoitaa yhteydenpidon esim. poliisi, srk
* huolehtii kriisitilanteen jatkohoidosta ja välittää tarvittaessa koulun ulkopuolista kriisiapua niille, joita tapahtuma on koskettanut eniten
* vastaa vuosittain kriisitoimintamallin päivityksen ja riittävän perehdyttämiseen liittyvistä kysymyksistä
* huolehtii kriisitilanteissa toteutettuja toimien arvioinnista ja kriisisuunnitelmaan tarvittavien muutoksien tekemisestä
* koordinoi eri toimintamalleihin perehdyttämistä
* toimii kriisityön asiantuntijana kouluyhteisössä

**Sisäisen ja ulkoisen tiedottamisen periaatteet**

Erilaisissa kriisitilanteissa tiedottamisen tulee olla asiallista. Tiedottamisen tulisi lisätä turvallisuudentunnetta. Koulu suojelee opiskelijoita ja henkilöstöä kriisitilanteissa turhalta uutisoinnilta.

Tiedottamisen päävastuu on rehtorilla. Rehtori huolehtii tiedottamisesta ryhmänohjaajalle, huoltajalle, koulukohtaiselle opiskelijahuoltoryhmälle ja tarvittaessa koulun ulkopuolisille tahoille sekä tiedotusvälineille.

Myös vararehtori ja ryhmänohjaajat voivat huolehtia tiedottamisesta rehtorin kanssa näin sovittuaan.

**Koulun sisäinen tiedottaminen:**

Rehtori tiedottaa henkilökunnalle ja opiskelijoille koulun sisäisesti yhteisissä palavereissa, kuulutuksilla, ilmoitustaululapuilla ja sähköposti- sekä tekstiviesteillä sekä Wilmassa.

Hätätapauksissa kuulutus koulun omalla koodilla.

Asiallisen tiedottamisen tarkoituksena on huhujen välttäminen ja turvallisuuden lisääminen

Yhteydenotto kotiin:

* Kerrotaan, mitä on tapahtunut ja miten asia on hoidettu
* Kysytään, miten huoltajat haluavat asiassa meneteltävän
* Sovitaan jatkotoimenpiteistä

**Ulkopuolisille tahoille tiedottaminen:**

* poliisiin otetaan yhteyttä, jos tilanne ei ole hallittavissa ilman poliisin apua tai tarvitaan poliisitutkinta
* poliisi vastaa tiedottamisesta, kun on mukana tilanteessa sekä tutkinnan aikana
* huoltajat tai rehtori päättävät tekevätkö he rikosilmoituksen
* tiedotusvälineille annetaan vain yleisluontoisia tietoja (yksilönsuoja ja salassapitovelvollisuus muistettava!)

Lastensuojelulain 25§:n mukainen ilmoitusvelvollisuus huomioitava opetustoimessa:

Lastensuojeluilmoitus lastensuojeluviranomaiselle, jos tehtävässä saa tietää nuoresta, jonka hoidon ja huolenpidon tarve, kehitystä vaarantavat olosuhteet tai oma käyttäytyminen edellyttää lastensuojelutarpeen selvittämistä

Poliisille ilmoitettava, kun tehtävässä tietoon tulleiden seikkojen perusteella on syytä epäillä lapseen kohdistunutta rikoslain (39/1889) 20 luvussa rangaistavaksi säädettyä tekoa (seksuaalirikos)

**Psykososiaalinen tuki ja jälkihoito**

Äkillisissä kriiseissä psykososiaalisen tuen ja jälkihoidon järjestämisvastuu on kunnan sosiaali- ja terveystoimella.

Kriisitilanteissa koulukohtainen opiskelijahuoltoryhmä toimii henkilöstön, opiskelijoiden ja huoltajien tukena.

**Kriisisuunnitelmaan perehdyttäminen ja suunnitelmasta tiedottaminen**

Kriisisuunnitelma käydään läpi uuden työntekijän perehdyttämisen yhteydessä. Rehtori tiedottaa suunnitelmasta sisäisesti henkilökunnalle ja koulukohtaiselle opiskelijahuoltoryhmälle kouluvuoden alkaessa suunnittelupäivänä ja opiskelijoille ensimmäisenä koulupäivänä. Rehtori tiedottaa kriisisuunnitelmasta sivistyslautakunnalle elo-syyskuun kokouksen yhteydessä. Huoltajat saavat suunnitelmasta tietoa vanhempainilloissa sekä Wilma -tiedotteena.

**Toimintavalmiuksien harjoittelu**

Koululla on pelastautumisharjoitus kerran lukuvuodessa yhteistyössä pelastuslaitoksen kanssa. Henkilökunnan kanssa kerrataan lukuvuoden alussa poistumistiet, alkusammutusvälineet sekä varapoistumisreitit ja kokoontumispaikat.

Koulun turvallisuussuunnitelma käydään läpi henkilökunnan kanssa syksyn suunnittelukokouksessa. Ensiaputaitoja ja alkusammutusta kerrataan ja harjoitellaan kerran kolmessa vuodessa käytävällä ensiapu- tai hätäensiapu sekä alkusammutuskurssilla. Mikäli ohjeistus muuttuu tai tarvetta harjoitteluun ilmenee, rehtori huolehtii harjoittelun järjestämisestä lukuvuoden aikana.

**Kriisisuunnitelman arviointi ja päivittäminen**

Suunnitelmaa arvioidaan vuosittain koulun vuosisuunnitelman arvioinnin yhteydessä. Kriisisuunnitelma päivitetään joka toinen vuosi.

**YHTEYSTIETOJA**

yleinen hätänumero 112

seututerveyskeskus 014-2690200 klo 8-16

seututerveyskeskus/päivystys 0100-84884

hammaslääkäri 014-2690344

kouluterveydenhoitaja 014-2690256

taksikeskus 014-106444

koulukuraattori 0406803112

koulupsykologi 014-2692236

työterveyshoitaja 014-2660111

johtava sosiaalityöntekijä 0403580009

rehtori 040766889

lukion vararehtori 0408469149

opinto-ohjaaja 0408469149

koulun keittiö 0400955713

huoltomies 0405161724

päivystävä huoltomies 0407403354

seurakunnan nuorisotyöntekijä 0503855428

sosiaalipäivystys, kriisikeskus Mobile 014-2667150

nuorisopsykiatrian poliklinikka 014-2692030

lastenpsykiatrian poliklinikka 014-2692018

kehitysvammapoliklinikka 014-2692491

**3 Yksilökohtaisen opiskelijahuollon järjestäminen**

Yksilöllinen opiskelijahuolto muodostuu kokonaisuudesta, jossa nuoren kehitystä, hyvinvointia ja oppimista seurataan ja edistetään kodin, koulun, kouluterveydenhuollon, yksilöllisen opiskelijahuoltoryhmän, yhteistyötahojen ja asiantuntijoiden välisenä yhteistyönä. Yksilölliseen opiskelijahuoltoon sisältyvät oppilaan saamat terveydenhuollon sekä muut opetukseen liittyvät palvelut. Kokonaisuuteen on kuvattu yksilöllisen opiskelijahuollon palveluiden toteuttaminen, asioiden kirjaamismenettely ja vastuuhenkilöt eri toiminnoille.

* 1. **Yhteistyö opiskelijaterveydenhuollon tarkastuksissa**

Kouluterveydenhuollon tarkastukset tapahtuvat THL:n asetuksen mukaan. Terveydenhoitaja tapaa lukion aloittavat opiskelijat terveystarkastuksessa ja lukiossa jatkaville järjestetään toisena vuonna lääkärintarkastus.

* 1. **Opiskelijan sairauden vaatiman hoidon, erityisruokavalion tai lääkityksen järjestäminen koulussa**

Opiskelijan sairauden vaatima hoito, erityisruokavalio ja lääkitys järjestetään koululla yhteistyössä kouluterveydenhoitajan johdolla. Huoltaja toimittaa keittiölle tiedon ja terveydenhoitajan todistuksen oppilaan erityisruokavaliosta.

Mikäli opiskelijalla on jokin pitkäaikaissairaus, joka vaatii koulupäivän aikana otettavaa lääkitystä, kouluterveydenhoitaja sopii asiasta huoltajien tai ryhmänohjaajan kanssa. Koulun henkilökunnan tulee saada ohjausta ja koulutusta lääkityksen antamiseen liittyen, mikäli henkilökunnalta edellytetään lääkkeen jakamista.

* 1. **Tukimuodot lukio-opetuksessa**

Eriyttäminen eli opetusjärjestelyt, jotka tukevat opiskelijan työskentelyä, mm. pidennetty koeaika tai koealueen pilkkominen osiin, joita käytetään opiskelijoilla, joilla on todettu jonkinasteinen lukivaikeus. Yleinen tuki mm. tukiopetuksen antaminen opiskelijoille tarvittaessa. Opiskelijalle voidaan laatia henkilökohtainen oppimissuunnitelma.

* 1. **Opiskelijahuollon tuki kurinpitorangaistuksen tai opetukseen epäämisen yhteydessä**

Yksilöllinen opiskelijahuoltoryhmä suunnittelee ja toteuttaa opiskelijahuollon tukitoimet opiskelijan kurinpitorangaistuksen ja opetukseen epäämisen yhteydessä.

* 1. **Asiantuntijaryhmän kokoaminen ja suostumuksen hankkiminen sekä ryhmän yhtenäiset menettelytavat yksittäistä opiskelijaa koskevan asian käsittelyssä**

Yksittäistä opiskelijaa koskevassa asian käsittelyssä asiantuntijaryhmän kokoajana toimii joko ryhmänohjaaja tai muu opiskelijahuollon asiantuntija tai opiskelija/huoltaja, jos ryhmän kokoajana on muu kuin opiskelija/huoltaja, hän hankkii kirjallisen, yksilöidyn suostumuksen opiskelijalta ja hänen huoltajaltaan. Kun suostumus on saatu ryhmänohjaaja tai muu opiskelijahuollon asiantuntija etsii sopivan tapaamisajankohdan. Kokoonkutsuja toimii neuvottelun puheenjohtajana ja kirjaa käsitellyn asian ja sovitut toimenpiteet sekä seurannasta vastuussa olevan henkilön opiskelijahuoltokertomukseen. Kirjallisen suostumuksen lomake ja opiskelijahuoltokertomuksen lomake ovat tämän suunnitelman liitteinä. Yksilöllisille opiskelijahuoltoryhmän tapaamisille sovitaan aika erikseen.

* 1. **Opiskelijahuoltokertomuksen laatiminen ja säilytys**

Opiskelijahuoltokertomuksen laatii se opettaja, joka toimii yksilöllisen opiskelijahuoltotyöryhmän kokoonkutsujana. Opiskelijahuoltokertomukset säilytetään mapissa lukitussa tilassa. Opiskelijahuoltorekisteristä ja tietojen eteenpäin luovuttamisesta vastaa Joutsan lukiossa opinto-ohjaaja.

**3.7 Yhteistyö koulun ulkopuolisten palvelujen ja yhteistyökumppaneiden kanssa**

Koulu tekee yhteistyötä vapaa-aikatoimen, sosiaalitoimen, seututerveyskeskuksen, kehitysvammapoliklinikan, lasten- ja nuorisopsykiatrian poliklinikan, perheneuvolan, pelastustoimen ja poliisin kanssa. Kunnan vapaa-aikatoimi osallistuu koulun järjestämiin tapahtumiin sekä uimaopetuksen järjestämiseen. Yhteyshenkilö on vapaa-aikasihteeri.

Kunnan sosiaalitoimen kanssa tehdään yhteistyötä oppilaita koskevissa lähinnä lastensuojelullisissa sekä ennaltaehkäisevissä asioissa. Yhteyshenkilö sosiaalitoimesta on koulukuraattori.

Joutsan kunnassa terveydenhuoltopalvelut järjestää seututerveyskeskus. Yhteistyötä tehdään etenkin kouluterveydenhuollon, neuvolapalvelujen sekä hammashuollon osalta. Tärkein yhteyshenkilö on kouluterveydenhoitaja sekä koululääkäri, joiden kautta hoituvat terveystarkastukset, erilaiset lähetteet ja muu hoitoon ohjaus sekä terveyden edistämisen neuvonta. Lääkärin kautta on mahdollista saada lähete jatkohoitoon.

Erikoissairaanhoidosta huolehtii Keski-Suomen keskussairaala, jonne lähetteet hoitaa koululääkäri. Keskussairaalan kanssa pidetään yksilöllisiä opiskelijapalavereja, kun opiskelija on ollut tutkimusjaksolla sairaalassa.

Kehitysvammapoliklinikka sekä kunnan kehitysvammaohjaaja huolehtivat kehitysvammapalveluista. Yhteistyötä näiden kanssa tekevät pääsääntöisesti ryhmänohjaaja sekä tarvittaessa erityisopettaja.

Keski-Suomen pelastuslaitoksen kanssa tehdään yhteistyötä turvallisuusasioissa ja pelastautumisharjoituksissa.

Koulu tekee yhteistyötä myös Joutsan poliisin kanssa. Ennaltaehkäisevää toimintaa on mm. liikenne- ja laillisuuskasvatus.

1. **Opiskelijahuollon yhteistyön järjestäminen opiskelijoiden ja heidän huoltajiensa kanssa**
	1. **Opiskelijan ja huoltajan osallisuus yhteisöllisen ja yksilökohtaisen opiskelijahuollon suunnittelussa, toteuttamisessa ja arvioinnissa**

Koulukohtaisen opiskelijahuollon suunnitelman toteuttamisessa sekä arvioinnissa opiskelijoita kuullaan oppilaskunnan kautta.

Huoltajia tiedotetaan koulukohtaisesta opiskelijahuoltosuunnitelmasta Wilman kautta tai vanhempainilloissa ja/tai -tapaamisissa. Tyytyväisyyskysely tehdään huoltajille ja opiskelijoille.

* 1. **Yhteisöllisen ja yksilökohtaisen opiskelijahuollon periaatteista ja menettelytavoista tiedottaminen opiskelijoille, huoltajille ja yhteistyötahoille**

Opiskelijahuollon periaatteista ja menettelytavoitteista tiedotetaan opiskelijoita, huoltajia ja yhteistyötahoja Wilman kautta, vanhempainilloissa, palavereissa ja sähköpostitiedottein.

Tiedotuksesta vastaa rehtori.

1. **Opiskelijahuoltosuunnitelman toteuttaminen ja seuraaminen (omavalvonta)**

Opetuksen järjestäjä vastaa yhteistyössä opetustoimen ja sosiaali- ja terveystoimen opiskelijahuoltopalveluista vastuussa olevien viranomaisten kanssa opiskelijahuollon kokonaisuuden omavalvonnan toteutumisesta. Opiskelijahuollon ohjausryhmä seuraa koulun opiskelijahuoltosuunnitelman toteutumista.

* 1. **Toimenpiteet suunnitelman toteuttamiseksi ja seuraamiseksi**

Opiskelijahuoltosuunnitelma on osa koulun opetussuunnitelmaa, jonka sivistyslautakunta on hyväksynyt. Suunnitelmaa toteutetaan 1.8.2014 alkaen. Toimintaa seurataan koulun vuosisuunnitelman ja opetussuunnitelman seurannassa ja laatuarvioinnin yhteydessä. Rehtori on vastuuhenkilö suunnitelman toteuttamisessa ja seurannassa.

* 1. **Seurannasta vastuussa oleva taho koulussa**

Rehtori on vastuuhenkilö suunnitelman seurannassa.

* 1. **Käytettävät menetelmät tietojen kokoamiseksi**

Seurantatietoja kootaan säännöllisillä, kerran vuodessa opiskelijoilta, huoltajilta sekä henkilökunnalta kerätyllä kyselyllä (keväällä). Yhteistyötahojen näkemyksiä kuullaan yhteisissä palavereissa.

* 1. **Seurannan aikataulu**

Seuranta suoritetaan koulun laatuarvioinnin mukaan. Arviointiin lisätään opiskelijahuollon osuus.

* 1. S**eurantatietojen käsittely, hyödyntäminen koulun opiskelijahuollon kehittämisessä**

Seurantatiedot käsitellään laatuarvioinnin tulosten käsittelyn yhteydessä. Seurantatietojen tuloksia hyödynnetään koulun toiminnan laadun kehittämisessä. Kehittämiskohteista laaditaan vuosisuunnitelman ja talousarvioon toiminnallisia tavoitteita.

* 1. **Keskeisistä tuloksista tiedottaminen opiskelijoille, huoltajille ja tarvittaville yhteistyötahoille**

Seurannan keskeisistä tuloksista tiedotetaan sivistyslautakuntaa, huoltajia ja muita yhteistyötahoja. Tiedottaminen tapahtuu lautakunnan kokouksissa tiedotusasiana. Huoltajia tiedotetaan Wilman kautta sekä vanhempainilloissa. Muita yhteistyötahoja tiedotetaan yhteisissä palavereissa.